Na prvý pohľad sa to môže zdať veľmi jednoduché. V praxi si však dajte pozor na niekoľko zásadných chýb. Prvou z nich je používanie kovových kuchynských pomôcok. Teflón, ale aj keramika sú náchylné na poškriabanie, kov však nerobí dobre ani kameninovej povrchovej úprave. Najlepšie je preto použiť plastové, silikónové alebo drevené náradie. Vyberanie vaflí vám uľahčí aj použitie malého množstva tuku. Pri kvalitnom vaflovači by ste sa s týmito problémami nemali stretnúť.